《避寇村舍戏踏杷颠仆》
宋代·程俱

试踏百齿杷，恍如乘风航。𠿕觑不自持，寻丈得仆僵。

牛惊更疾足，天全偶无伤。代斲既创手，学制安可尝。

田翁一笑粲，何日千斯仓。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。